text: [{"text_idx": "#000001", "text": "AB minka\u00f0i um munin i\u0301 86. minutti og ho\u0301tti oddali\u00f0i\u00f0. KI\u0301 vann to\u0301 2-1, hevur framvegis fult stigatal og hevur nu\u0301 \u00f8kt um munin i\u0301 oddinum til ti\u0301ggju stig."}, {"text_idx": "#000003", "text": "Sum tv\u00e6r fer\u00f0ir fyrr i\u0301 a\u0301r, vo\u0301ru KI\u0301-a\u0301sko\u00f0arnir a\u0301 pi\u0301nubonkinum seinastu l\u00f8tuna, ta\u0301 f\u00f8royameistararnir to\u0301ku i\u0301mo\u0301ti li\u00f0i u\u0301r ni\u00f0aru ha\u0301lvu av stigatalvuni. Eins og si\u0301\u00f0sta vikuskifti tapti AB 2-1 a\u0301 u\u0301tiv\u00f8lli fyri topp-try\u0301 li\u00f0i, og var eisini o\u0301gvuliga n\u00e6r vi\u00f0 at javna til seinast i\u0301 Nor\u00f0oyastevnudystinum. Hetta var fyrsti dystur i\u0301 12. umfari.KI\u0301 tyktiskt annars at hava fullkomiligt tamarhald a\u0301 st\u00f8\u00f0uni. Heimali\u00f0i\u00f0 skora\u00f0i mi\u00f0skei\u00f0is i\u0301 fyrra ha\u0301lvleiki og mi\u00f0skei\u00f0is i\u0301 seinna ha\u0301lvleiki. Ta\u00f0 var danin Claes Kronberg, sum vi\u00f0 si\u0301num s\u00e6tta ma\u0301li i\u0301 a\u0301r leg\u00f0i KI\u0301 a\u0301 odda, eftir at A\u0301rni Frederiksberg sp\u00e6ldi hann leysan. Ta\u00f0 var A\u0301rni sja\u0301lvur, sum \u00f8kti eftir 65 minuttir. Teir i\u0301 bla\u0301um fo\u0301ru i\u0301 kontra, Luc Kassi leg\u00f0i yvir til h\u00f8gru, og so takkla\u00f0i Sam Pollard bo\u0301ltin. Bakkurin rakti to\u0301 Sivert Gussia\u030as a\u0301 vegnum, og so var brotsspark. Norski a\u0301leyparin kom a\u0301 v\u00f8llin ti\u0301\u00f0liga i\u0301 dystinum, eftir at toppskju\u0301ttin og besti sp\u00e6larin i\u0301 Betrideildini higartil, Pa\u0301ll Klettskar\u00f0, hev\u00f0i meitt seg. Oddali\u00f0i\u00f0 kom i\u0301 no\u0301gavr go\u0301\u00f0ur st\u00f8\u00f0ur gj\u00f8gnum dystin, men ta\u00f0 vanta\u00f0i ofta, at man var heilt skarpur, ta\u0301 si\u0301\u00f0sta alveringin ella temjingin skuldi gerast - ella sja\u0301lvt skoti\u00f0 skuldi takast. Her var naka\u00f0 av sakni i\u0301 Pa\u0301lli.Alt bendi to\u0301 a\u0301, at ein ri\u0301miliga tryggur Nor\u00f0oyastevnusigur skuldi koma i\u0301 hu\u0301s, og at KI\u0301 fo\u0301r at r\u00f8kka 39 stigum. Ta\u00f0 seinna eydna\u00f0ist eisini, men ta\u00f0 gj\u00f8rdist tepurt i\u0301 go\u0301\u00f0ve\u00f0rinum vi\u00f0 Dju\u0301pumy\u0301ru, har no\u0301gvir a\u0301sko\u00f0arar vo\u0301ru.AB hev\u00f0i arbeitt hart allan dystin. Botnli\u00f0i\u00f0 tyktist at vera v\u00e6l skipa\u00f0 undir lei\u00f0slu av Morteni Overgaard, men argjamenn ho\u0301ttu to\u0301 o\u0301gvuliga sja\u0301lvdan. Ta\u0301 fimm minuttir vo\u0301ru eftir kom fri\u0301spark to\u0301 inn i\u0301 KI\u0301-brotsteigin, i\u00f0 heimali\u00f0i\u00f0 ikki fekk rudda\u00f0 burtur. So var i\u0301slendingurin Viktor Helgi Benediktsson til rei\u00f0ar og minka\u00f0i um munin. Li\u0301ka sum AB-sp\u00e6lararnir vo\u0301ru heldur o\u0301n\u00f8gdir vi\u00f0 brotssparki, so vo\u0301ru KI\u0301'arnir nu\u0301 o\u0301n\u00f8gdir, ti\u0301 teir hildu, at at ein AB-sp\u00e6lari i\u0301 rangst\u00f8\u00f0u o\u0301ro\u0301gva\u00f0i Hannis Matras.2-1 og i\u0301 n\u00e6sta a\u0301lopinum, eftir naka\u00f0 av o\u0301ro\u0301gvi i\u0301 brotsteignum hja\u0301 heimali\u00f0num, rakti Santiago Lebus samankomingina, ta\u0301 argentinin fekk skot a\u0301. Sto\u0301ri og sterki verjusp\u00e6larin Ramzi Toure Idrissou fo\u0301r i\u0301 a\u0301lopi\u00f0 at sp\u00e6la, og i\u0301 90. minutti slapp hann innum Heina Vatnsdal men skeyt i\u0301 si\u0301\u00f0uneti\u00f0 u\u0301r spi\u0301skum.KI\u0301 rei\u00f0 stormin av seinastu l\u00f8tuna, men pent var ta\u00f0 ikki samanlagt. Hetta merkir to\u0301 ikki naka\u00f0 fyri u\u0301rtt\u00f8kuna - li\u00f0i\u00f0 hevur framvegis fult stigatal eftir 13 dystir, og nu\u0301 eru ti\u0301ggju stig ni\u00f0ur til HB, sum sp\u00e6lir a\u0301 Toftum i\u0301 morgin. AB kann aftur taka eit gott avrik vi\u00f0 s\u00e6r. N\u00e6sta vikuskifti\u00f0 skulu to\u0301 stig a\u0301 kontuna, ta\u0301 I\u0301F vitjar.Betrideildin menn 12. umfarI\u0301 kv\u00f8ld, leygardagin 03.06KI\u0301 - AB 2-1 (1-0)22' Claes Phillip Kronberg (A\u0301rni Frederiksberg) 1-066' A\u0301rni Frederiksberg br. (Sivert Gussia\u030as) 2-086' Viktor Helgi Benediktsson 2-1"}, {"text_idx": "#000004", "text": "1. KI\u0301 39 stig (13 dystir)2. HB 29 stig (12 dystir)3. B36 27 stig (12 dystir)4. Vi\u0301kingur 21 stig (12 dystir)5. 07 Vestur 13 stig (11 dystir)6. B68 11 stig (11 dystir)7. EB/Streymur 10 stig (11 dystir)8. I\u0301F 9 stig (11 dystir)9. TB 6 stig (11 dystir)10. AB 1 stig (11 dystir)Si\u0301 meira um dystin herHesir fy\u0301ra dystirnir eru a\u0301 skra\u0301nni i\u0301 morgin, sunnudagin 4. juni."}, {"text_idx": "#000007", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000008", "text": "U21-landsli\u00f0i\u00f0 so at siga o\u0301broytt"}, {"text_idx": "#000009", "text": "13 ny\u0301ggir venjarar fingi\u00f0 pro\u0301gv"}]